**Tore Dyveke Segelcke** (født *Løkkeberg* 23. april 1901 i Fredrikstad, død 22. september 1979 i Oslo) var en norsk skuespiller som var ved Nationaltheatret i en årrekke.

Liv og virke
------------

Hun debuterte i 1921 på turné med Det norske teatret hvor hun var ansatt til 1924. Fikk deretter et kunstnerisk gjennombrudd på Det Frie Teater, og ble siden knyttet til Den Nationale Scene. I 1928 kom hun til Nationaltheatret, hvor hun ble til 1972, bare avbrutt av to år (1933-35) på Det Nye Teater. I en menneskealder var hun en av Nationaltheatrets ledende krefter i klassisk og moderne dramatikk. I sin tid på Nationaltheateret spilte hun i alt 104 roller. 

Da hun og fem andre skuespillere ble fratatt arbeidstillatelse som skuespillere i mai 1941, ble dette starten på skuespillerstreiken i Norge, som en av den første organiserte motstanden den nazistiske nyordningen. Hun ble i 1944 teaterrepresentant i Hjemmefrontens ledelse.

Segelcke skapte i 1950-årene sitt eget *Teater Individuell*. I 1954 dro hun på turné til flere europeiske byer med sitt «One Woman Show» med utdrag fra Bjørnsons *Bergliot*, *Medea* av Jean Anouilh og *Din stemme* av Jean Cocteau. Dette ble en stor suksess, og hun reiste på turné i USA i 1956 og 1958.

Hun var storesøstera til skuespilleren Georg Løkkeberg (1909–1986). Foreldrene deres var maskinsjef Georg Løkkeberg (1872–1951) og Hulda Marie Hansen (1878–1941). Fra 1927 til 1942 var hun gift med kollegaen Lasse Segelcke (1898–1942), sønn av kunstmaler Severin Segelcke, se Müller (slekt). Fra 1945 var hun gift med legen Anton Raabe (1889–1959), sønn av filologen Jens Raabe. Tore og Anton samlet og restaurerte gamle hus og bygget opp flere gårdstun med gamle bygninger, blant annet Bjørnsgard ved Bogstadvannet, Oslo (1930–1955) der hun også ble begravet. De satte også i stand Uppigard Streitlien, som idag er på Folldal bygdetun i Folldal fra 1942 til 1957, såvel som Huldreheimen i Bykle. Som enke fra 1959 tilbrakte hun flere somre i Folldal. I 1972 ble hun utnevnt til kommandør av St. Olavs Orden.

Filmografi (utvalg)
-------------------

* 1931 – *Den store barnedåpen*
* 1934 - Syndere i sommersol
* 1922 – *Farende folk*

Litteratur
----------

* Segelcke, Tore (1901-1979) (1959). *Med luft under vingene*. Oslo: Aschehoug.
* Rønneberg, Anton (1902-1989) (1946). *Skuespillerinnen Tore Segelcke*. Oslo: Aschehoug.
* Jonsmoen, Ola. «Hos Tore Segelcke på Uppigard Streitlien i Folldal» I: *Årbok for Glåmdalen* 1973
* Austarheim, Hilde Larsen (1954-) (2000). *Huldreheimen: ein draum om den gamle bondekulturen*. [Arendal]: Aust-Agder museumstjeneste. ISBN 8292194002.

Referanser
----------

1. 1 2   Store norske leksikon, oppført som Tore Dyveke Segelcke, Store norske leksikon-ID Tore\_Dyveke\_Segelcke[Hentet fra Wikidata]
2. 1 2   Norsk biografisk leksikon, oppført som Tore Dyveke Segelcke, Norsk biografisk leksikon ID Tore\_Segelcke, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6f76qnr, besøkt 9. oktober 2017[Hentet fra Wikidata]
4. ↑  Tore Segelcke i Store norske leksikon.
5. ↑  Rønneberg, Anton (1946). *Skuespillerinnen Tore Segelcke*. Oslo: Aschehoug. s. 117.

Eksterne lenker
---------------

* (en) Tore Segelcke på Internet Movie Database Rediger på Wikidata

* (no) Tore Segelcke hos Nationaltheatret Rediger på Wikidata

* (no) Tore Segelcke hos Sceneweb Rediger på Wikidata

* (en) Tore Segelcke hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Gyldendals Teaterleksikon **·** Prabook **·** Historisk befolkningsregister **·** BIBSYS **·** VIAF **·** LCCN **·** NKC **·** KulturNav
 |